ประกาศกรมวิชาการเกษตรประกาศกรมวิชาการเกษตรเรื่องหลักเกณฑ์ วิธีการ และเงื่อนไขการขอและการออกใบรับรองสุขอนามัยพืชสำหรับการส่งออกผลส้มโอไปสหภาพยุโรปพ.ศ. ๒๕๕๖ ตามระเบียบ EC Plant Health Directive 2000/29/ECได้กำหนดเงื่อนไขการอนุญาตนำเข้าผลของพืชสกุลส้มจากประเทศไทย ต้องได้รับการตรวจรับรองแหล่งผลิตว่าปลอดจากโรคแคงเคอร์และโรคจุดดำที่ผลต้องไม่ปรากฏอาการของโรคข้างต้นและทำการจุ่มผลในสารละลายกำจัดเชื้อโรคที่อาจปนเปื้อนที่ผิวดังนั้น เพื่อให้การส่งออกส้มโอเป็นไปตามข้อกำหนดดังกล่าวอาศัยอำนาจตามความในมาตรา ๑๕ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชสำหรับการส่งออกผลส้มโอไปสหภาพยุโรปพ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ส้มโอ (pomelo) Citrus maxima หมายความว่าส้มโอที่ส่งออกในลักษณะที่มีเปลือกห่อหุ้มทั้งผลโรคแคงเคอร์ หมายความว่าโรคพืชซึ่งเกิดจากเชื้อแบคทีเรีย Xanthomonas campestrisโรคจุดดำ หมายความว่าโรคพืชซึ่งเกิดจากเชื้อรา Guignardia citricarpaหมวด ๑การขอใบสำคัญแสดงการรับรองแหล่งผลิตส้มโอเพื่อการส่งออก ข้อ ๔บุคคลใดประสงค์จะขอใบสำคัญแสดงการรับรองแหล่งผลิตส้มโอปลอดโรคแคงเคอร์และโรคจุดดำสำหรับการส่งออกไปสหภาพยุโรปต้องปฏิบัติดังต่อไปนี้(๑) ยื่นคำขอตามแบบ พ.ก. ๑๖ แนบท้ายประกาศนี้ ต่อพนักงานเจ้าหน้าที่ณ กลุ่มบริการส่งออกสินค้าเกษตร สำนักควบคุมพืชและวัสดุการเกษตร กรมวิชาการเกษตรภายในเดือนธันวาคมของทุกปี(๒) ต้องมีหนังสือรับรองมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(Good Agricultural Practice : GAP) จากกรมวิชาการเกษตร(๓)ต้องมีหนังสือรับรองคุณภาพมาตรฐานโรงคัดบรรจุที่ผ่านการรับรองคุณภาพและมาตรฐานตามระบบการผลิตที่ดี(Good Manufacturing Practice : GMP) จากกรมวิชาการเกษตรข้อ ๕การดำเนินงานเพื่อรับรองแหล่งผลิตส้มโอเพื่อการส่งออกให้ปฏิบัติตามคู่มือการปฏิบัติงานตรวจสอบและรับรองแหล่งผลิตส้มโอปลอดโรคแคงเคอร์และโรคจุดดำของกรมวิชาการเกษตรข้อ ๖กรมวิชาการเกษตรจะออกใบสำคัญแสดงการรับรองแหล่งผลิตส้มโอเพื่อการส่งออกตามแบบ พ.ก.๑๖ - ๑ แนบท้ายประกาศนี้ ให้กับแหล่งผลิตส้มโอที่ผ่านการตรวจรับรองตามข้อ ๕ แล้วเท่านั้นหมวด ๒การขอและการออกใบรับรองสุขอนามัยพืช ข้อ ๗บุคคลใดประสงค์จะขอใบรับรองสุขอนามัยพืชสำหรับการส่งออกส้มโอไปสหภาพยุโรปต้องปฏิบัติดังต่อไปนี้(๑) ยื่นคำขอ พ.ก. ๗ ต่อพนักงานเจ้าหน้าที่ ณ ด่านตรวจพืชหรือกลุ่มบริการส่งออกสินค้าเกษตร สำนักควบคุมพืชและวัสดุการเกษตรพร้อมแนบเอกสารหลักฐานดังต่อไปนี้(ก)สำเนาหนังสือสำคัญแสดงการจดทะเบียนเป็นผู้ส่งออกผักผลไม้สดไปสหภาพยุโรป นอร์เวย์และสมาพันธรัฐสวิส(ข) สำเนาใบสำคัญแสดงการรับรองแหล่งผลิตส้มโอเพื่อการส่งออก (แบบพ.ก. ๑๖ - ๑) รับรองแหล่งผลิตส้มโอปลอดโรคแคงเคอร์และโรคจุดดำ(ค) ใบรับรองสุขอนามัย (Health Certificate) รับรองการปลอดสารตกค้างฉบับจริงหรือสำเนาที่มีการรับรองโดยพนักงานเจ้าหน้าที่(๒) ผู้ส่งออกยื่นคำขอ พ.ก. ๗ พร้อมแนบเอกสารหลักฐานตามข้อ ๗ (๑) (ก)(ข) และ (ค) ต่อพนักงานเจ้าหน้าที่ก่อนวันทำการตรวจพืชไม่น้อยกว่าหนึ่งวันทำการข้อ ๘ผู้ขอใบรับรองสุขอนามัยพืชสำหรับการส่งออกส้มโอไปสหภาพยุโรปต้องจัดเตรียมสินค้าในภาชนะบรรจุที่ใหม่สะอาด ป้องกันการเข้าทำลายของแมลงศัตรูพืชได้ดีข้อ ๙พนักงานเจ้าหน้าที่ตรวจสอบความถูกต้องของคำขอ พ.ก. ๗และเอกสารประกอบหากพบว่าถูกต้องครบถ้วนและผู้ขอใบรับรองสุขอนามัยพืชปฏิบัติถูกต้องตามข้อ ๘ให้สุ่มตัวอย่างพืชเพื่อตรวจสอบศัตรูพืชข้อ ๑๐เมื่อพนักงานเจ้าหน้าที่ตรวจพืชเสร็จสิ้นแล้วให้ผู้ขอใบรับรองสุขอนามัยพืชมารับใบรับรองสุขอนามัยพืชพร้อมแนบเอกสารBill of Ladingและเอกสารอื่นถ้ามีมาแสดงต่อพนักงานเจ้าหน้าที่เพื่อประกอบการขอรับใบรับรองสุขอนามัยพืชข้อ ๑๑พนักงานเจ้าหน้าที่ตรวจสอบความถูกต้องของเอกสารเมื่อพบว่าทุกอย่างถูกต้องออกใบรับรองสุขอนามัยพืชระบุข้อความรับรองพิเศษตามข้อกำหนดของสหภาพยุโรปหมวด ๓ค่าธรรมเนียมในการตรวจสอบและออกใบรับรองสุขอนามัยพืช ข้อ ๑๒ ค่าป่วยการค่ายานพาหนะเดินทางของพนักงานเจ้าหน้าที่ และค่าธรรมเนียมต่าง ๆให้เป็นไปตามพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๒) พ.ศ. ๒๕๔๒ และพระราชบัญญัติกักพืช (ฉบับที่ ๓) พ.ศ. ๒๕๕๑ประกาศณ วันที่ ๗ มีนาคม พ.ศ. ๒๕๕๖ดำรงค์ จิระสุทัศน์อธิบดีกรมวิชาการเกษตร[เอกสารแนบท้าย]๑. คำขอใบรับรองแหล่งผลิตส้มโอเพื่อการส่งออก (แบบ พ.ก. ๑๖)๒. ใบสำคัญแสดงการรับรองแหล่งผลิตส้มโอเพื่อการส่งออก(แบบ พ.ก. ๑๖-๑)(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๙ ง/หน้า ๕๒/๑๙ เมษายน ๒๕๕๖